62019CO0103_INF
Tiesas (septītā palāta) 2021. gada 2. jūnija rīkojums –
SUSH un CGT Sanidad de Madride
(lieta C‑103/19) (
1
)
Lūgums sniegt prejudiciālu nolēmumu – Tiesas Reglamenta 99. pants – UNICE, CEEP un EAK noslēgtais pamatnolīgums par darbu uz noteiktu laiku – 5. klauzulas 1. punkts – Secīgi uz noteiktu laiku noslēgti darba līgumi publiskajā veselības aprūpes sektorā – Jēdziens “objektīvi iemesli” – Jēdziens “līdzvērtīgi tiesiski pasākumi, lai novērstu ļaunprātīgu izmantošanu” – Gadījuma rakstura darba izpildei nodarbinātā štata personāla statusa pārveidošana pagaidu aizstājošā štata personāla statusā – Pastāvīga vajadzība pēc pagaidu štata personāla
1.
Sociālā politika – UNICE, CEEP un EAK noslēgtais pamatnolīgums par darbu uz noteiktu laiku – Direktīva 1999/70 – Pasākumi, kuru mērķis ir novērst secīgu uz noteiktu laiku noslēgtu darba līgumu ļaunprātīgu izmantošanu – Valsts tiesiskais regulējums, kurā paredzēta pagaidu darbinieku kategorijas pārklasificēšana, gadījuma darba izpildei nodarbinātā štata personāla statusu pārveidojot par aizvietojošā štata personāla statusu – Šo darbinieku iespējamā apstiprināšana pastāvīgā amatā pēc atlases procedūrām nolūkā galīgi aizpildīt amata vietas, kuras tie ieņem pagaidu kārtā – Šādu pasākumu piemērotība – Pārbaude valsts tiesā
(Padomes Direktīvas 1999/70 pielikuma 5. klauzula)
(skat. 31., 34., 35., 40., 43.–45., 47.–49., un rezolutīvās daļas 1. punktu)
2.
Sociālā politika – UNICE, CEEP un EAK noslēgtais pamatnolīgums par darbu uz noteiktu laiku – Direktīva 1999/70 – Pasākumi, kuru mērķis ir novērst secīgu uz noteiktu laiku noslēgtu darba līgumu ļaunprātīgu izmantošanu – Valsts tiesiskais regulējums, kurā tikai darbiniekiem, kuriem ir gadījuma darba izpildei nodarbinātā štata personāla statuss, ir paredzēta iespēja pārveidot šo statusu par aizvietojošā štata personāla statusu – Pieļaujamība – Nosacījumi – Pasākumi, kas ir piemēroti, lai novērstu un sodītu par ļaunprātīgu izmantošanu, kas rodas, secīgi noformējot uz noteiktu laiku slēgtus darba līgumus vai nodibinātas darba tiesiskās attiecības – Cita efektīva pasākuma esamība, lai sodītu par ļaunprātīgu izmantošanu attiecībā uz noteikta laika darba ņēmējiem, kuri neietilpst gadījuma darba štata personāla kategorijā – Pārbaude valsts tiesā
(Padomes Direktīvas 1999/70 pielikuma 5. klauzula)
(skat. 51., 53., 54. punktu un rezolutīvās daļas 2) punktu)
Rezolutīvā daļa
1)
1999. gada 18. martā noslēgtā Pamatnolīguma par darbu uz noteiktu laiku, kas ir pievienots Padomes Direktīvas 1999/70/EK (1999. gada 28. jūnijs) par UNICE, CEEP un EAK noslēgto pamatnolīgumu par darbu uz noteiktu laiku pielikumā, 5. klauzula ir jāinterpretē tādējādi, ka valsts tiesai visu savu piemērojamo valsts tiesību normu gaismā ir jāizvērtē, vai valsts pasākumi – kas paredz kādas pagaidu darbinieku kategorijas pārklasificēšanu, gadījuma rakstura darba izpildei nodarbinātā štata personāla statusu pārveidojot pagaidu aizstājošā štata personāla statusā, un šo darbinieku iespējamo apstiprināšanu pastāvīgā amatā pēc atlases procedūrām nolūkā galīgi aizpildīt amata vietas, kuras tie ieņem pagaidu kārtā – ir vai nu pienācīgi pasākumi, lai novērstu un vajadzības gadījumā sodītu par ļaunprātīgu izmantošanu, kas rodas, secīgi noformējot uz noteiktu laiku noslēgtus darba līgumus vai darba tiesiskās attiecības, vai tiem līdzvērtīgi tiesiski pasākumi šīs tiesību normas izpratnē. Gadījumā, ja tā nav, šai tiesai ir jāpārbauda, vai piemērojamajā valsts tiesiskajā regulējumā ir citi efektīvi pasākumi, lai novērstu šo ļaunprātīgo izmantošanu un sodītu par to.
2)
1999. gada 18. martā noslēgtā Pamatnolīguma par darbu uz noteiktu laiku, kas ir pievienots Direktīvas 1999/70 pielikumā, 5. klauzula ir jāinterpretē tādējādi, ka tai nav pretrunā tāds valsts tiesiskais regulējums, kurā ir paredzēts, ka darbinieki, kam ir gadījuma rakstura darba izpildei nodarbinātā štata personāla statuss, var pretendēt uz šā statusa pārveidošanu pagaidu aizstājošā štata personāla statusā vienīgi tad, ja šī pārveidošana ir vai nu pienācīgs pasākums, lai novērstu un vajadzības gadījumā sodītu par ļaunprātīgu izmantošanu, kas rodas, secīgi noformējot uz noteiktu laiku slēgtus darba līgumus vai darba tiesiskās attiecības, vai tam līdzvērtīgs tiesisks pasākums šīs tiesību normas izpratnē, ja vien valsts tiesību sistēmā pastāv citi efektīvi pasākumi, lai novērstu šo ļaunprātīgo izmantošanu attiecībā pret tiem noteikta laika darba ņēmējiem, kuri neietilpst gadījuma rakstura darba izpildei nodarbinātā štata personāla kategorijā, un sodītu par šo ļaunprātīgo izmantošanu.
(
1
)	OV C 319, 23.9.2019.